fi nl fi fi fi fi fi sv en ro fi fi fi fi fi ro fi fr pt hbs_lat fi fi fi fi fi fi fi fi fi fi fi fi fi en fi fi fr pt fi hbs_lat fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi cs hu fi fi fi fi fi sv de fi fi fi hu fi fi sv fi sv cs hu fi fi fi fi de en fi sv fi sv fi fi fi fi fi pl et lt fi ms fi fi et sl sq fi fi nl fi fi fi fi fi fi fi fi fi fi fi fi fi fi fi fi fi fi fi fi fi fi fi pt
3. Laki tuotteiden ekologiselle suunnittelulle ja energiamerkinnälle asetettavista vaatimuksista annetun lain muuttamisesta
34 §. Vaatimusten vastaista energiaan liittyvää tuotetta koskevat toimenpiteet.
16. Laki vaarallisten aineiden kuljetuksesta annetun lain muuttamisesta
Hallituksen esitys laeiksi eräiden Turvatekniikan keskuksen tehtäviä ja toimivaltaa koske­vien lakien muuttamisesta
vanhempi hallitussihteeri Sari Rapinoja , työ- ja elinkeinoministeriö
Esityksessä ehdotetaan muutettavaksi 17 lakia, joissa säädetään Turvatekniikan keskuksen tehtävistä ja toimivallasta. Keskuksen nimi muutettaisiin Turvallisuus- ja kemikaalivirastoksi.
Esitys liittyy eduskunnalle annettavaan kemikaalien tuotevalvonnan keskittämistä koskevaan hallituksen esitykseen.
Lait on tarkoitettu tulemaan voimaan samanaikaisesti Turvatekniikan keskuksen nimeä ja tehtäviä koskevan lakiuudistuksen kanssa 1 päivänä tammikuuta 2011.
Talousvaliokunta ehdottaa, että lakiehdotukset hyväksytään 3. ja 16. lakiehdotukseen tehdyin muutoksin.
Eduskunnan hyväksyttävänä on HE 132/2010 vp kemikaalituotevalvontatehtävien keskittämistä Turvallisuus- ja kemikaalivirastoon koskevaksi lainsäädännöksi (TaVM 26/2010 vp ). Turvallisuus- ja kemikaalivirastosta annettavalla lailla korvataan nykyinen turvatekniikan keskuksesta annettu laki. Turvallisuus- ja kemikaalivirasto jatkaa Turvatekniikan keskuksen toimintaa.
Uuden lainsäädännön johdosta Turvatekniikan keskus on muutettu laeissa Turvallisuus- ja kemikaalivirastoksi.
3. Laki tuotteiden ekologiselle suunnittelulle ja energiamerkinnälle asetettavista vaatimuksista annetun lain muuttamisesta
Johtolauseeseen on tehty muutokset, jotka ovat aiheutuneet 34 §:n kohdalla mainitusta uudesta laista.
34 §. Vaatimusten vastaista energiaan liittyvää tuotetta koskevat toimenpiteet.
Eduskunta on hyväksynyt 10.11.2010 ensimmäisessä käsittelyssä lain otsikossa mainitun lain muuttamisesta ( HE 109/2010 vp — TaVM 25/2010 vp ). Tässä yhteydessä lain 34 §:ään lisättiin uusi 3 momentti.
Valiokunta on muuttanut uudessa 3 momentissa olleen Turvatekniikan keskuksen Turvallisuus- ja kemikaalivirastoksi.
16. Laki vaarallisten aineiden kuljetuksesta annetun lain muuttamisesta
Johtolauseeseen on tehty 6 §:n poistamisesta aiheutuneet muutokset.
6 §. Muut viranomaiset.
Eduskunta on hyväksynyt HE:n 166/2010 vp — LiVM 14/2010 vp pohjalta lain 6 §:n mm. siten muutettuna, että Turvatekniikan keskus on muutettu Turvallisuus- ja kemikaalivirastoksi. Näin ollen talousvaliokunnan käsiteltävänä olevan lakiehdotuksen 6 §, jossa on ehdotettu sama muutos, on tarpeettomana poistettu.
Edellä esitetyn perusteella talousvaliokunta ehdottaa,
että 1., 2., 4.—15. ja 17. lakiehdotus hyväksytään muuttamattomina ja
että 3. ja 16. lakiehdotus hyväksytään muutettuina (Valiokunnan muutosehdotukset).
tuotteiden ekologiselle suunnittelulle ja energiamerkinnälle asetettavista vaatimuksista annetun lain muuttamisesta
muutetaan tuotteiden ekologiselle suunnittelulle ja energiamerkinnälle asetettavista vaatimuksista annetun lain (1005/2008) 27—30 §, 32 §:n otsikko, 1 momentti ja 2 momentin johdantokappale, 33 §:n 2 kohta, (poist.) 34 § (poist.) sekä 36 ja 39 §,
sellaisina kuin niistä ovat 27, 30 ja 34 § laissa ( / ), seuraavasti :
27—30, 32 ja 33 §
Vaatimusten vastaista energiaan liittyvää tuotetta koskevat toimenpiteet
(4 kohta kuten HE)
(2 mom. kuten HE)
Jos Turvallisuus- ja kemikaalivirastolla on ­aihetta epäillä, että 17 §:ssä tarkoitetut tiedot energiamerkeissä tai tuoteselosteissa eivät ole tämän lain mukaisia, sen on vaadittava ener­giaan liittyvän tuotteen valmistajalta, tämän valtuutetulta edustajalta, maahantuojalta tai elinkeinonharjoittajalta selvitys mainittujen tietojen paikkansapitävyydestä.
36 ja 39 §
vaarallisten aineiden kuljetuksesta annetun lain muuttamisesta
muutetaan vaarallisten aineiden kuljetuksesta annetun lain (719/1994) (poist.) 13 d §:n 1 momentti, 13 g §:n 1 ja 3 momentti, 13 i §, 16 a §:n 1 momentti, 2 momentin johdantokappale ja 5 kohta sekä 4 ja 5 momentti, 16 b §:n 2 momentti ja 23 a §:n 1 momentti,
sellaisina kuin ne ovat, (poist.) 13 d §:n 1 momentti, 13 g §:n 1 ja 3 momentti, 13 i §, 16 a §:n 2 momentin johdantokappale ja 5 kohta sekä 4 ja 5 momentti, 16 b §:n 2 momentti laissa 124/2001 ja 23 a §:n 1 momentti laissa 215/2005, seuraavasti:
13 d, 13 g, 13 i, 16 a, 16 b ja 23 a §
Helsingissä 11 päivänä marraskuuta 2010
Asian ratkaisevaan käsittelyyn valiokunnassa ovat ottaneet osaa
pj. Jouko Skinnari /sd
vpj. Mauri Salo /kesk
jäs. Hannu Hoskonen /kesk
Valiokunnan sihteerinä on toiminut